CELEX: 62018TA0269
Language: lv
Date: 2019-05-08 00:00:00
Title: Lieta T-269/18: Vispārējās tiesas 2019. gada 8. maija spriedums — Inditex/EUIPO — Ffauf Italia (“ZARA”) (Eiropas Savienības preču zīme — Iebildumu process — Eiropas Savienības vārdiskas preču zīmes “ZARA” reģistrācijas pieteikums — Agrākas valsts vārdiska un grafiska preču zīmes “LE DELIZIE ZARA” un “ZARA” — Pierādījumi par agrāku preču zīmju faktisku izmantošanu — Regulas (ES) 2017/1001 47. panta 2. un 3. punkts — Regulas 2017/1001 18. panta 1. punkts — Pienākums norādīt pamatojumu)

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/40
            
         
      Vispārējās tiesas 2019. gada 8. maija spriedums — Inditex/EUIPO — Ffauf Italia (“ZARA”)
      (Lieta T-269/18) (1)
      
      (Eiropas Savienības preču zīme - Iebildumu process - Eiropas Savienības vārdiskas preču zīmes “ZARA” reģistrācijas pieteikums - Agrākas valsts vārdiska un grafiska preču zīmes “LE DELIZIE ZARA” un “ZARA” - Pierādījumi par agrāku preču zīmju faktisku izmantošanu - Regulas (ES) 2017/1001 47. panta 2. un 3. punkts - Regulas 2017/1001 18. panta 1. punkts - Pienākums norādīt pamatojumu)
      (2019/C 230/50)
      Tiesvedības valoda — spāņu
      
         Lietas dalībnieki
      
      
         Prasītāja: Industria de Diseño Textil, SA (Inditex) (Arteixo, Spānija) (pārstāvji: G. Macías Bonilla, G. Marín Raigal un E. Armero Lavie, advokāti)
      
         Atbildētājs: Eiropas Savienības Intelektuālā īpašuma birojs (pārstāvis: J. Crespo Carrillo)
      
         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Ffauf Italia SpA (Riese Pio X, Itālija) (pārstāvji: P. Creta, A. Lanzarini, B. Costa, A. Sponzilli un M. Lazzarotto, advokāti)
      
         Priekšmets
      
      Prasība par EUIPO Apelācijas piektās padomes 2018. gada 2. februāra lēmumu apvienotajās lietās R 359/2015-5 un R 409/2015-5 attiecībā uz iebildumu procesu starp Ffauf Italia un Inditex.
      
         Rezolutīvā daļa
      
      
                  1)
               
               
                  
                     Atcelt Eiropas Savienības Intelektuālā īpašuma biroja (EUIPO) Apelācijas piektās padomes 2018. gada 2. februāra lēmumu apvienotajās lietās R 359/2015-5 un R 409/2015-5 attiecībā uz iebildumu procesu starp Ffauf Italia un Inditex, ciktāl tas attiecas uz turpmāk uzskaitīto: “konservēti, saldēti, žāvēti un kaltēti augļi un dārzeņi, garšaugi un pākšaugi; želejas, ievārījumi, kompoti; piena produkti; eļļas un pārtikas tauki”, kas ietilpst 29. klasē saskaņā ar pārskatīto un grozīto 1957. gada 15. jūnija Nicas Nolīgumu par preču un pakalpojumu starptautisko klasifikāciju preču zīmju reģistrācijas vajadzībām; “rīsi, tapioka, sāgo; milti un labības produkti, maize, konditorejas izstrādājumi un saldumi; raugs, cepamais pulveris; sāls, sinepes; etiķis, garšvielu mērces; garšvielas; no rīsiem gatavotas uzkodas”, kas ietilpst 30. klasē; “svaigi dārzeņi”, kas ietilpst 31. klasē; “svaigas sulas”, kas ietilpst 32. klasē; “mazumtirdzniecības un vairumtirdzniecības pakalpojumi, izmantojot pasaules informātikas tīklus, katalogus, pastu, telefonu, radio un televīziju un citus elektroniskos saziņas līdzekļus, attiecībā uz konservētiem, saldētiem, žāvētiem un kaltētiem dārzeņiem, pārtikas eļļām, rīsiem, miltiem un labības produktiem, maizi, etiķi, garšvielu mērcēm”, kas ietilpst 35. klasē; un “restorānu pakalpojumi (ēdināšana), pašapkalpošanās restorānu un kafejnīcu pakalpojumi”, kas ietilpst 43. klasē.
                  
               
            
                  2)
               
               
                  
                     EUIPO un Ffauf Italia sedz savus, kā arī atlīdzina Industria de Diseño Textil (Inditex) tiesāšanās izdevumus tiesvedībā Vispārējā tiesā.
                  
               
            
         (1)  OV C 231, 2.7.2018.